Þjóðaröryggisráð er vettvangur reglubundins samráðs og samhæfingar um þjóðaröryggi . Nýtur ritari þjóðaröryggisráðs aðstoðar tengiliðahóps , sem skipaður er fulltrúum tilnefndum af ráðuneytum , stofnunum og opinberum hlutafélögum . Í þeim tilgangi að stuðla að hlutlægri og málefnalegri umfjöllun um þjóðaröryggismál og eflingu fræðslu og upplýsingagjafar um þjóðaröryggismál er í samvinnu við Hagstofu Íslands unnið að mótun áhættuvísa , þjóðaröryggisvísa , um þróun þeirra þátta sem þjóðaröryggisstefnan tekur til . Sérstakir fundir vegna atburða er kunna að hafa áhrif á þjóðaröryggi Þjóðaröryggisráð fundar sérstaklega ef þeir atburðir hafa orðið eða eru yfirvofandi sem ætla má að hafi áhrif á þjóðaröryggi . Hlutverk ráðsins við slíkar aðstæður er að hafa yfirsýn yfir hvers konar neyðarástand og stuðla að framgangi samhæfðra ráðstafana til þess að takast á við afleiðingar neyðarástands sem kann að ógna sjálfstæði , fullveldi og friðhelgi landamæra Íslands , öryggi borgaranna og vernd stjórnkerfis og grunnvirkja samfélagsins .